Diari Oficial de la Generalitat Valenciana


Sumari del DOGV 8228, del 06-02-2018 (2018/640)

RESOLUCIÓ de 5 de gener de 2018, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova el Pla local de prevenció d'incendis forestals del terme municipal d'Ayora.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8228

Data del DOGV
:   06-02-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/640


Data del document
:   05-01-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Ayora

RESOLUCIÓ de 5 de gener de 2018, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova el Pla local de prevenció d'incendis forestals del terme municipal d'Ayora. [2018/640]  
La Llei 3/1993, de 9 de desembre, forestal de la Comunitat Valenciana, estableix en l'article 55.3 que les entitats locals amb terrenys forestals en el seu territori podran redactar plans locals de prevenció d'incendis que seran obligatoris per a les situades en zones d'alt risc d'incendis forestals.  
El Pla local de prevenció d'incendis forestals és una peça clau en la planificació de les mesures de prevenció d'incendis forestals, que s'articula en diferents nivells, des de l'àmbit de tota la Comunitat Valenciana fins al municipi.  
El reglament de la Llei 3/1993, forestal de la Comunitat Valenciana, aprovat pel Decret 98/1995, del Govern Valencià, de 16 de maig de 1995, estableix en els articles 138 i 140, clarament, els continguts mínims que haurà de contindre un pla local de prevenció, que són: descripció física, econòmica i sociològica del municipi, inventari i divisió en zones en funció del risc d'incendis, àrees d'especial protecció i prioritat de defensa, ordenances i normes d'aplicació municipal, inventari de mitjans propis i mobilitzables, protocol d'actuació en funció dels diferents graus d'alerta d'incendi i cartografia referent als punts anteriors.  
  
L'article 141 del reglament de la Llei 3/1993, forestal de la Comunitat Valenciana, aprovat pel Decret 98/1995, del Govern Valencià, de 16 de maig de 1995, estableix l'òrgan competent per a la seua aprovació, a proposta de la direcció general corresponent.  
El Decret 7/2015, de 29 de juny, modificat pel Decret 10/2015, de 7 de juliol, ambdós del president de la Generalitat, així com el Decret 103/2015, de 7 de juliol, del Consell, van assignar les competències en prevenció d'incendis forestals a la Conselleria d'Agricultura, Medi Ambient, Canvi Climàtic i Desenvolupament Rural.  
El Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, en l'article 19 estableix que la Direcció General de Prevenció d'Incendis Forestals assumeix les funcions en matèria de direcció i gestió de les polítiques de prevenció d'incendis forestals de les forests o terrenys forestals de la Comunitat Valenciana.  
El Pla Local de Prevenció d'Incendis Forestals d'Ayora (València) va ser aprovat pel Ple de l'Ajuntament en la sessió ordinària de data 27 de juliol de 2017.  
D'acord amb el que s'ha dit anteriorment, vist que el Pla compleix el que disposa la legislació vigent en la matèria i a proposta de la directora general de Prevenció d'Incendis Forestals, resolc:  
  
Primer. Aprovació del Pla  
Aprovar el Pla Local de Prevenció d'Incendis d- Ayora (València) com a directriu tècnica en la matèria en l'àmbit del municipi.  
El Pla està estructurat en els blocs següents:  
Memòria  
1. Introducció  
1.1. Objectius generals del pla local de prevenció d'incendis forestals  
1.2. Antecedents  
1.3. Aprovació del pla local de prevenció d'incendis forestals  
1.4. Àmbit territorial i vigència del pla  
1.5. Situació del terme municipal  
1.6. Marc normatiu  
2. Descripció del municipi  
2.1. Medi físic  
2.2. Medi socioeconòmic  
3. Anàlisi de risc d'incendis  
3.1. Estudi històric d'incendis  
3.2. Risc d'inici d'incendis  
3.3. Perillositat  
4. Àrees d'especial protecció  
5. Prioritat de defensa  
6. Inventari de mitjans i infraestructures existents  
6.1. Inventari de mitjans propis i mobilitzables  
6.2. Protocol d'actuació en els diferents graus de preemergència. Operativitat del pla.  
6.3. Inventari d'infraestructures existents  
7. Proposta d'actuacions  
7.1. Proposta d'actuació de causes  
7.2. Proposta d'infraestructures  
7.3. Exemple de gestió per al manteniment i la creació de les infraestructures previstes   
8. Programació economicotemporal  
9. Índex de representacions gràfiques  
10. Bibliografia  
Cartografia  
Plànol 0. Hidrants del nucli urbà d'Ayora  
Plànol 1. Alta perillositat d'incendi forestal  
Pla 2. Pendents del terreny  
Plànol 3. Models de combustible  
Plànol 4. Espais protegits  
Plànol 5. Forests de gestió pública  
Plànol 6. Nuclis habitats i àrees recreatives  
Plànol 7. Demanda de protecció provisional  
Plànol 8. Infraestructures existents  
Plànol 9. Proposta d'infraestructures  
Plànol 10. Propietats de l'Ajuntament d'Ayora  
Plànol 11. Ortofotografia del nucli urbà d'Ayora  
Plànol 12. Àrea d'influència forestal (500 m)  
Plànol 13. Punts d'aigua i temps de resposta dels mitjans aeris  
Plànol 14. Inventari i ordenació de la xarxa de camins públics  
Plànol 15. Toponímia d'Ayora  
Plànol 16. Forestal i no forestal  
Annexos a la memòria  
Annex I. Pla local de cremes i ús apícola  
Annex II. directori de telèfons  
Annex III. Informe dels depòsits contra incendis zona 10  
Annex IV. Informe dels depòsits contra incendis zona 11  
  
Segon. Caràcter subsidiari  
Les disposicions contingudes en el Pla Local de Prevenció d'Incendis Forestals d'Ayora constitueixen la directriu tècnica en aquesta matèria en l'àmbit del municipi, sense perjudici del seu caràcter subsidiari en la seua aplicació a les establides en la normativa general de prevenció d'incendis forestals i d'acord amb la Resolució de 19 de desembre de 2014, del conseller de Governació i Justícia, per la qual s'aprova el Pla de Prevenció d'Incendis Forestals de la Demarcació Forestal de Requena (DOGV 7426, 18.12.2014)  
  
Tercer. Vigència del pla  
Amb caràcter general, el pla té una vigència de deu anys amb revisions parcials cada cinc anys.  
  
Quart. Modificacions del pla local de cremes  
Es faculta la directora general de Prevenció d'Incendis Forestals perquè, en l'àmbit de les seues competències, puga aprovar modificacions posteriors de les disposicions previstes en el pla local de cremes inclòs en la normativa d'aquest pla local de prevenció d'incendis forestals.  
  
Contra aquesta resolució, que entrarà en vigor l'endemà de la publicació en el Diari Oficial de la Generalitat Valenciana, les persones interessades podran interposar un recurs contenciós administratiu en el termini de dos mesos, comptadors a partir de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei reguladora de la jurisdicció contenciosa administrativa.  
Tot això sense perjudici de la interposició del recurs potestatiu de reposició davant de la consellera d'Agricultura, Medi ambient, Canvi Climàtic i Desenvolupament Rural, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 5 de gener de 2018.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.